Simone Biles spog met 3 goues vir VSA | Netwerk24
Simone Biles spog met 3 goues vir VSA
15 Augustus 2016 07:38
Simon Biles. Foto: Getty
Simone Biles het die eerste Amerikaner geword om drie goue medaljes in gimnastiek in een Olimpiese Spele te wen.
Biles (19) het Sondagaand (SA tyd) eerste geëindig in die individuele sprong-kompetisie in Rio de Janeiro. Biles het reeds by dié Spele goud gewen in die span- asook in die algehele individuele kompetisie.
Biles het eerste geëindig met ’n gemiddelde telling van 15.966 vir haar twee spronge met die Rus Maria Paseka in die tweede plek. Switserland se Giulia Steingruber het die bronsmedalje gewen.
Die Amerikaner oorheers dié laaste drie jaar en het 10 goue medaljes by die laaste drie Wêreldkampioenskap-byeenkomste gewen. Sy was nie oud genoeg om in die Olimpiese Spele in Londen in 2012 deel te neem nie. Jy moet 16 wees om in vroue-gimnastiek by ’n Spele deel te neem.
Biles is die gunsteling om nog twee goues te wen in die individuele eindrondes van die trapbrug (Maandagaand om 20:46 SA tyd) en die vloer (Dinsdagaand om 19:47). – Reuters
Meer oor: Spele | Gimnastiek | Rio | Vsa | Simone Biles
Justin Rose wen gholf-goud in Rio
Goud én wêreldrekord vir Super-Wayde
Toe dans Luvo se afrigter saam
Thales: Regverdige verhoor ‘nie nou moontlik’
Brexit: May plaas kans van 2de referendum op tafel
Kind gekritiseer oor 'skelm ma' ná beplande Bobby-konsert misluk